PROTOKOLL

# Utvalg: Ullern Ungdomsråd

**Dato: onsdag 10.04 2013**

**Tid: kl. 17:00 – ca.19:30 (pizza fra 16.30)**

# Sted: Stoppestedet

#### Tilstede: Anette Arneberg,Herman Kapsberger Solberg, Joakim Høgberg,

#### Kaia Urdahl, Morten Jansen, Petter Berg Sebastian R Martinsen, Øivind Ekås

#### Ikke møtt: Ludvig Mustad

Referent: Tonje Tovik

Saksliste:

|  |  |
| --- | --- |
| Saksnr | Tittel |
| PS 13/16 | Godkjenning av saksliste  **Vedtak: godkjent** |
| PS 13/17 | Godkjenning av protokoll forrige møte  **Vedtak: Godkjent** |
| OS 13/04 | **Referat fra SUR (sentralt ungdomsråd) v/Anette**  -SUR- møte 8.april ble det valgt nytt AU  - Hvordan var hytteturen? Anette var vår eneste deltaker, og det var jo synd for det var et veldig koselig sted og hyggelig tur. Det ble tatt opp strategier i forhold til de fem sakene som ble vedtatt av UBM (ungdommens bystyremøte.) |
| PS 13/18 | **Besøk av bydelens ledelse, ved Kari Andreassen og Carl Oscar Pedersen**  De hadde følgende spørsmål til ungdomsrådet:  (svarene rådet ga står under hvert spørsmål/sak)):  **1. Samlokaliseringen på Stoppestedet;**  **- hvordan oppleves det for rådet at det fungerer?**   * Rådet svar er at de er veldig positive til oppussingen, de syns det har blitt veldig fint.  Rådet sier også at de ikke bruker Stoppestedet nok til at de kan uttale seg om alt, men tror de som arbeider her mener at samarbeidet går bra, selv om det var litt vanskelig å få til i begynnelsen med ting som var annerledes.  De sier at de faktisk er overrasket over at det går så bra, men det kan jo være fordi de eldre har gått for dagen, når ungdommen kommer. * Ledelsen opplyser om at samlokaliseringen kun gjelder for 3- til 4 år   **2. Når dere ser bort fra Stoppestedet; hvilke andre tiltak, arenaer, steder syns dere kan være rusforebyggende?**   * Idrettsarrangement kanskje, andre typer arrangementer på skolene, kanskje… Siden Madsklubben stengte har vi vel ikke flere klubber enn Stoppestedet? Stoppestedet kunne samarbeide med andre om idrettsarrangement som for eksempel å arrangere Tryvanns- turer på vinteren, volleyball på Sollerudstranda * Natteravner er bra * Flere alkoholfrie arrangement   **Hvorfor drikker Ullern-ungdom mer alkohol enn resten av byens ungdom.**  Bydel Ullern har de høyeste tallene i Oslo på statistikk i følge Nova -undersøkelsen ”Ung i Oslo” 2012 på alkoholbruk blant ungdom;     1. **Årsaker kan i følge rådet være:**  * Mye press fra venner, - Fint for å kunne lettere imponere damer, - De fleste man kjenner drikker på fest, - Man kan bli sett ned på hvis man ikke drikker * Det fins foreldre som syns det riktig å gi barna litt alkohol i 16-17 årsalderen, og de prøver å lære deg god drikkekultur, - Foreldre drar selv på hytta og da er det enkelt å ha fest hjemme- Foreldre har drikkekultur hvor det er vanlig med vin hver dag, da syns ungdom det er helt ok med alkohol * Man gjør som sine eldre søsken, - Det ligger litt i kortene at man drikker i Oslo Vest, man har fine klær og drikker mye, - Kultur for det, - Det har blitt sånn over tid og går i arv      1. **Hvilke tiltak mener rådet kan forebygge og endre holdninger:**  * Endre Ung & rus i 8 kl. med et annet opplegg, mindre fokus på alkohol i 8.kl for det gjør det mer spennende. Mer aktuelt i 10 klasse mente noen * Vi syns Ung & rus har gått ut på dato, man burde bygge mer rundt selvtillit i stedet, ikke bare om rus. * Bruk ungdom til å informere, også ungdom eller andre som har brukt rus selv, eller rusmisbrukere - da blir det mer ekte og kan skremme fra å starte * Holdningskampanjer –alle må endre holdning til alkohol * Hasjholdningskampanje (vi tror det er lurt med skremselspropaganda) * Razzia av politi hjalp – og det forebygger for når de hørte det om på Ullern vgs. fra en annen skole ble mange * Men det er ikke bra med å bli mistenkt av politiet på sånne razziaer når du sier nei til ransaking * Lavere alder på å kjøpe alkohol mente noen * Lavere aldergrense hjelper ikke mente andre, se på andre land hvor mye problem de har.. * Foreldre må være hjemme og mer sammen med barna, det er mye naivitet rundt hva egne barn gjør * Natteravner burde gå tidligere på kveldene på sommeren og mer… Sollerudstranda brukes mye på sommeren, men der festes det tidlgere på dagen og da burde Natteravnene være der, men de kommer for sent… * det gjør det vanskeligere å drikke hvis det er voksne i nærheten.   **Hvilke andre saker vil dere fremme for oss?**   1. Rådet hadde hatt kontakt med Sollerudstranda skole før sommeren i 2012 om opprusting av ute-området, men har ikke fatt tilbakemelding på henvendelsen om samarbeid. Rådet ønsker å støtte med litt penger dersom vi kan samarbeide.   **Vedtak: ledelsen vil følge opp dette og ber om at sekretæren sender referatet med saken i til dem.**   1. Rådet er fremdeles opptatt av at skolehelsesøstre må få mer tid til disposisjon på hver skole utenom vaksiner. SUR er også opptatt av dette. Rådet er delt i saken om Helsestasjon for ungdoms beliggenhet, sentralt eller anonymt - men er enig om at de har alt for lite åpningstid. 2. Bussruter som må bli hyppigere til skibakke. Morten har et forslag som han skriver til neste gang. |
| PS 13/19 | **Oppfølging av facebooksiden og hjemmesiden**   * Hvordan går det med å legge ut tekst/bilde fra møter?   Petter tar på seg å legge ut en liten tekst med bilde fra forrige møte innen uken. - Fungerer det å holde kontakt og avtale med hverandre der?  De fleste av rådsmedlemmene er innom og syns det fungerer greit, men leder understreker at det er viktig å holde de avtalene man inngår der. |
| PS 13/20 | **Oppfølging av saker:**  - Rekruttering av nye (jente fra Majorstuen?)  Kaia og Anette har enda ikke vært på skolen, men lover at det vil skje innen neste møte.  - Studietur; Planleggingsgruppen har avholdt et møte hvor det ble enighet om at rådet ønsker å reise til Brussel. Her kan man ha et besøk på Europaparlamentet og kontakte organisasjoner for avtale å møte ungdommer fra området. De foreslår å vente til etter sommerferien og ber sekretæren bestille billetter og overnatting til 12.sept. De vil lage et program til neste møte.  **Vedtak: Rådet er enig i forslaget**   * Avisinnlegg: Rådet ønsker å bruke Ullern avis mer til sine saker. Morten kan sende Kaia sitt forslag om buss innen fredag 12.4 og Kaia sender det til avisen |
| PS 13/21 | **Fordeling av midler løpende**  Innkomne søknader: Ingen |
| PS 13/22 | **Saker fra rådsmedlemmer**  **Joakim:** Forespørsel om å bestille nye UU - gensere (hood, ikke zip) fordi de er slitte eller blitt for små. Uansett må det bestilles til nye medlemmer fordi det er tomt.  **Kaia:** Rådet bør være papirløst med tanke på miljøet… |

Husk neste møte 8. Mai ☺